
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL KĖDAINIŲ RAJONO SAVIVALDYBĖS ADMINISTRACIJOS VIDAUS KONTROLĖS POLITIKOS TVIRTINIMO
2020 m. gruodžio 30 d. Nr. AD-1-1580
Kėdainiai
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos vidaus kontrolės ir vidaus audito įstatymo 4 straipsnio 3 dalimi ir 7 straipsnio 2 dalies 2 punktu ir Lietuvos Respublikos finansų ministro 2020 m. birželio 29 d. įsakymo Nr. 1K-195 „Dėl vidaus kontrolės įgyvendinimo viešajame juridiniame asmenyje“ 2.1 papunkčiu:

1.    T v i r t i n u  Kėdainių rajono savivaldybės administracijos vidaus kontrolės politiką (pridedama).

2.    Į p a r e i g o j u  Kėdainių rajono savivaldybės administracijos struktūrinių padalinių vadovus:

2.1.  supažindinti darbuotojus su 1 punktu patvirtinta politika;

2.2.  paskirti už vidaus kontrolę savo struktūriniame padalinyje atsakingą asmenį.

2.3.  Į p a r e i g o j u  Eriką Petraitytę  įsakymą įteikti  struktūrinių padalinių vadovams.

Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

